Il-Kummissjoni Ewropea - Stqarrija għall-istampa Lejn Politika Ewropea tal-Viċinat Ġdida: l-UE tniedi konsultazzjoni dwar il- futur tar-relazzjonijiet tagħha mal-pajjiżi ġirien. Brussell, I-4ta' marzu 2015 Ir-Rappreżentanta Għolja għall-Affarijiet Barranin u l-Politika ta' Sigurtà/il-Viċi President tal- Kummissjoni Federica Mogherini u l-Kummissarju għall-Politika Ewropea tal-Viċinat u n-Negozjati għat-Tkabbir Johannes Hahn illum qed iniedu konsultazzjoni dwar il-futur tal-Politika Ewropea tal- Viċinat (PEV). Il-PEV kienet ġiet riveduta l-aħħar fl-2011. Meta wieħed iqis l-iżviluppi sinifikanti fil- viċinat minn dak iż-żmiem lil hawn, issa huwa essenzjali li jsir rieżami fundamentali tal-prinċipji li fuqhom hija msejsa l-politika, kif ukoll dwar l-ambitu tagħha u kif għandhom jintużaw l-istrumenti tagħha. "L-UE għandha interess vitali fil-bini ta' sħubiji b'saħħithom mal-ġirien tagħha. L-iżviluppi ta' dan l- aħħar fir-reġjun żiedu l-isfidi li lkoll qed niffaċjaw: dawn ivarjaw minn pressjonijiet ekonomiċi għall- migrazzjoni irregolari u t-theddid għas-sigurtà. Għandna bżonn ta' politika b'saħħitha li tkun tista' tittratta dawn il-kwistjonijiet. Jeħtieġ ukoll li nifhmu aħjar l-aspirazzjonijiet differenti, il-valuri u l- interessi tas-sħab tagħna. Dan huwa l-punt ta' dan ir-rieżami jekk irridu li jkollna relazzjoni politika b'saħħitha bejnna u l-ġirien tagħna." qalet ir-Rappreżentanta Għolja/il-Viċi President Federica Mogherini. "Huwa fl-interess stess tal-UE li jiġu żviluppati l-paċi, l-istabbiltà u l-prosperità fuq il-funtieri tagħha. Ir-rieżami se jgħinna naħdmu b'mod aktar effettiv lejn il-kisba ta' dawn l-objettivi. Jien irrid nara sħubija aktar ugwali, u waħda li tikseb ir-riżultati," żied ma' dan il-Kummissarju Johannes Hahn. L-għan huwa li ssir l-aktar konsultazzjoni wiesgħa possibbli mas-sħab f'pajjiżi ġirien u mal-partijiet interessati madwar l-UE sal-aħħar ta' Ġunju. Wara din il-konsultazzjoni pubblika, fil-ħarifa toħroġ Komunikazzjoni li tippreżenta proposti dwar id-direzzjoni futura tal-PEV. Il-konsultazzjoni se ssegwi erba' prijoritajiet: id-divrenzjar; il-fokus; il-flessibbiltà; is-sjieda u l- viżibbiltà. Ġew diġa identifikati ħames oqsma fejn iż-żewġ naħat għandhom interessi komuni: l- iżvilupp kummerċjali u ekonomiku; il-konnettività; is-sigurtà; il-governanza; il-migrazzjoni u l- mobbiltà. Sfond dwar il-konsultazzjoni: Il-President Juncker kien indika li l-PEV ser tiġi rieżaminata matul l-ewwel sena tal-mandat tal- Kummissjoni l-ġdida. Bl-għan li jingħata qafas lid-dibattitu, ġie adottat dokument ta' konsultazzjoni konġunt mill-Kummissjoni Ewropea u r-Rappreżentanta Għolja fl-4 ta' Marzu 2015, li fih ġew stabbiliti xi sejbiet preliminari f'termini ta'tagħlimiet miksuba mill-PEV sallum, kif ukoll kwistjonijiet ewlenin għal diskussjoni mal-imsieħba u l-partijiet interessati. Sfond dwar il-PEV: L-Artikolu 8(1) tat-Trattat dwar l-Unjoni Ewropea jistabbilixxi li "l-Unjoni għandha tiżviluppa relazzjoni speċjali mal-pajjiżi ġirien tagħha, bil-għan li tistabbilixxi żona ta ' prosperità u ta' relazzjonijiet tajbin bejn il-ġirien, ibbażata fuq il-valuri tal-Unjoni u kkaratterizzata minn relazzjonijiet mill-qrib u paċifiċi bbażati fuq il-kooperazzjoni". Il-PEV kienet tfasslet fl-2003 biex jiġu żviluppati relazzjonijiet mill-qrib bejn l-UE u l-pajjiżi ġirien tagħha. Lejn in-Nofsinhar din tkopri: l-Alġerija, l-Eġittu, l-Iżrael, il-Ġordan, il-Libanu, il-Marokk, il- Palestina, is-Sirja u t-Tuneżija; lejn il-Lvant: l-Armenja, l-Azerbajġan, il-Belarus, il-Ġeorġja, ir- Repubblika tal-Moldova u l-Ukraina. L-objettiv tal-PEV, rivedut fl-2011 wara l-avvenimenti fid-dinja Għarbija, huwa li tkun ta' appoġġ għall-isħab li jwettqu riformi lejn id-demokrazija, l-istat tad-dritt u d-drittijiet tal-bniedem; biex jingħata kontribut għall-iżvilupp ekonomiku inklużiv tagħhom u biex tingħata spinta lis-sħubija mas- soċjetajiet flimkien mar-relazzjonijiet governattivi. Il-PEV imġedda qed issaħħaħ il-kooperazzjoni fl- isferi tal-politika u tas-sigurtà, biex jiġi appoġġjat l-iżvilupp ekonomiku u soċjali, il-ħolqien tat- tkabbir u l-impjiegi, it-tkabbir tal-kummerċ u t-tisħiħ tal-kooperazzjoni f'setturi oħra. L-Istrument Ewropew tal-Viċinat il-ġdid (ENI), b'baġit ta' EUR 15.4 biljun għall-perjodu 2014-2020, jipprovdi l-parti l-kbira tal-finanzjament għas-16-il sieħeb tal-PEV. L-approċċ ibbażat fuq l-inċentivi jipprovdi għal flessibbiltà fil-modulazzjoni tal-assistenza finanzjarja abbażi tal-progress tal-pajjiżi individwali f'dak li jikkonċerna d-demokrazija u l-osservanza tad-drittijiet tal-bniedem. Għal iktar informazzjoni: Id-dokument ta' konsultazzjoni konġunta "Lejn politika ġdida Ewropea tal-Viċinat: Paġna ta' konsultazzjoni fuq l-internet: Is-sit tal-internet tal-Kummissjoni Ewropea għall-Viċinat u n-Negozjati għat-Tkabbir: Websajt ta' Servizz Ewropew għall-Azzjoni Esterna: Iċ-Ċentru tal-Informazzjoni tal-Viċinat Ewropew: Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from Lejn_Politika_Ewropea_tal-Vi_inat__dida__l-UE_tniedi_konsultazzjoni_dwar_il-futur_tar-relazzjonijiet_tag_ha_mal-pajji_i__irien.pdf